open-index/open-wikipedia-markdown huggingface dataset:
The Neville Brothers

**The Neville Brothers** on yhdysvaltalainen rhythm and blues -yhtye, jonka perustivat Nevillen veljekset Arthur, Charles, Aaron ja Cyril vuonna 1977 New Orleansissa. Yhtye piti jäähyväiskonserttinsa vuonna 2015.

## Historia
Nevillen veljekset olivat tehneet musiikkia jo kauan ennen veljesyhtyeensä perustamista. Kolme vanhinta veljestä kuuluivat 1950-luvun lopulla The Hawkettesiin ja vuodesta 1967 alkaen Art Neville & the Soundsiin, josta tuli The Meters. Yhtyeen laulusolisti Aaron Neville saavutti vuonna 1966 soolona listamenestystä balladilla “Tell It Like It Is”.

Veljekset perustivat The Neville Brothersin New Orleansissa 1977. Esikoisalbumi *The Neville Brothers* oli tyyliltään diskoa ja myi huonosti. Yhtye siirtyi Capitolilta A&M:lle ja julkaisi toisen albuminsa *Fiyo on the Bayo* vuonna 1981. Se sai kriitikoilta kiitosta mutta myi jälleen huonosti, ja levy-yhtye hylkäsi heidät.

Livealbumi *Neville-ization* (1984) julkaistiin Black Top -levymerkillä. Myös sitä seurannut *Live at Tipitina’s* (1987) oli livealbumi. Sen jälkeen yhtye sai sopimuksen EMI:ltä ja julkaisi studioalbumin *Uptown* (1987). Sen jälkeen yhtye siirtyi takaisin A&M:lle.

The Neville Brothersin kuudes albumi *Yellow Moon* (1989) oli yhtyeen ensimmäinen menestyslevy. Myös *Brother’s Keeper* (1990) menestyi myyntilistoilla, kuten myös siitä otettu single “Don’t Know Much”.

Aaron Neville julkaisi 1990-luvulla sooloalbumeja mutta levytti edelleen myös veljiensä kanssa. Myös Aaron Nevillen poika Ivan Neville on soittanut yhtyeessä. Yhtyeen seuraavat albumit olivat *Family Groove* (1992), *Live on Planet Earth* (1994), *Mitakuye Oyasin Oyasin/All My Relations* (1995), *Valence Street* (1999) ja *Walkin’ in the Shadows of Life* (2004).

The Neville Brothers ilmoitti hajoamisestaan vuonna 2012. Kolme vuotta myöhemmin veljekset esiintyivät yhdessä jäähyväiskonsertissaan “Nevilles Forever” New Orleans Jazz and Heritage -festivaalilla. Charles Neville kuoli vuonna 2018 ja Art Neville 2019.

## Diskografia
### Studioalbumit
* *The Neville Brothers* (Capitol, 1978)
* *Fiyo on the Bayou* (A&M, 1981)
* *Uptown* (EMI, 1987)
* *Yellow Moon* (A&M, 1989)
* *Brother's Keeper* (A&M, 1990)
* *Family Groove* (A&M, 1992)
* *Mitakuye Oyasin Oyasin/All My Relations* (A&M, 1995)
* *Valence Street* (Columbia, 1999)
* *Walkin' in the Shadow of Life* (Back Porch/EMI, 2004)

## Lähteet

## Aiheesta muualla
* Virallinen kotisivu 
* Art Nevillen muistokirjoitus Helsingin Sanomissa
Charlotte Stuart

**Charlotte Stuart** (29. lokakuuta 1753 – 17. marraskuuta 1789) oli Charles Edward Stuartin avioton tytär.

Charlotten äiti oli Clementine Walkinshaw. Kun tämä oli eronnut Charlesista vuonna 1760, Charlotte kasvoi Ranskassa. Vuonna 1784 Charles Stuart tunnusti tyttärensä.

Stuartien suku jatkuu hänen kolmen lapsensa kautta.

## Lähteet

## Aiheesta muualla
* https://www.nationalgalleries.org/art-and-artists/1689/charlotte-stuart-duchess-albany-1753-1789-daughter-prince-charles-edward-stuart
Naisten Salibandyliigan kausi 2018–2019

**Naisten Salibandyliigan kausi 2018–2019** on järjestyksessään 31. naisten Salibandyliigan kausi. Edellisistä kausista poiketen runkosarjan jälkeen pelataan sijoitussarjat ja pudotuspelikarsinnat, jotka ratkaisevat lopulliset sijoitukset ennen pudotuspelejä. Seuraavalle kaudelle tapahtuvan uudistuksen myötä liigan 10 joukkueesta kahdeksan pääsee ensi kaudella pelattavaan naisten liiga A:han. Sarjan kaksi viimeistä pelaa seuraavalla kaudella naisten liiga B:ssä.

## Joukkueet

## Sarjajärjestelmä
Joukkueet pelaavat kaksinkertaisen runkosarjan (18 ottelua). Runkosarjan 1.-3. ja 4.-6. pelaavat keskenään kaksinkertaiset sijoitussarjat (4 ottelua), jotka ratkaisevat näiden kolmen joukkueen lopulliset keskenäiset sijoitukset. Sijoitussarjoissa runkosarjan pisteet jäävät voimaan. Kaikki sijoilta 1.-6. varmistavat paikkansa ensi kauden naisten liiga A:han.

Joukkueet runkosarjan viimeisiltä sijoilta pelaavat pudotuspelikarsinnat paras viidestä. Otteluparit ovat 7. vastaan 10. ja 8. vastaan 9. Otteluparien voittajat etenevät puolivälieriin ja pääsevät seuraavalle kaudelle naisten liiga A:han. Häviäjät pelaavat kaudella 2019–2020 naisten liiga B:ssä.

Puolivälierät ja välierät pelataan paras viidestä ja finaalit paras seitsemästä. Pronssista pelataan vain yksi ottelu.

## Runkosarja

## Sijoitussarjat
*(Päivitetty 11.3.2019)*

### Sijoitussarja A

### Sijoitussarja B

## Pudotuspelikarsinnat
Pudotuspelikarsinnat pelataan paras viidestä ottelusarjoina. Otteluparien voittajat lunastavat paikan naisten liiga A:han kaudelle 2019–2020.

## Lähteet
Anna Julin

**Anna Julin** (s. 27. maaliskuuta 1985 Inkoo) on suomalainen jääkiekkoilija, joka pelasi naisten SM-sarjassa kymmenen kautta ja esiintyi myös Suomen maajoukkueessa. Hän oli pelipaikaltaan hyökkääjä.

Julin edusti naisten SM-sarjassa Karhu-Kissoja kausina 2000–2002, Espoo Bluesia 2002–2005, 2006–2008 ja 2010–2011, Hämeenlinnan Pallokerhoa 2008–2009 sekä Lohjan Kisa-Veikkoja kausina 2009–2010 ja 2010–2011. Hän pelasi SM-sarjassa kaikkiaan 197 runkosarjaottelua, joissa hänen tehopisteensä ovat 41&nbsp;+&nbsp;60&nbsp;=&nbsp;101, sekä 45 pudotuspeliä tehopistein 9&nbsp;+&nbsp;5&nbsp;=&nbsp;14. Hän voitti viisi Suomen-mestaruutta vuosina 2003–2005 ja 2007–2008 sekä saavutti yhden SM-pronssin.

Suomen maajoukkueessa Julin pelasi 13 maaottelua.

## Lähteet
* 

### Viitteet
Ilmari Karttunen

**Ilmari Karttunen** (4. lokakuuta 1914 Helsinki – 23. tammikuuta 1974 Hämeenlinna) oli diplomi-insinööri, joka toimi Vanajan Autotehtaan suunnittelijana, isännöitsijänä ja toimitusjohtajana.

Ilmari Karttusen kasvatusvanhemmat olivat Aleksander Karttunen ja Olga Maria Möykkynen ja puoliso vuodesta 1941 Lahja Maria Onerva. Karttunen tuli ylioppilaaksi 1935 ja valmistui diplomi-insinööriksi 1940. Hän oli Valtion Sytytintehtaan työpaja- ja rationalisointi-insinööri 1942–1944 ja samalla tehtaan ammattikoulun rehtori, Vanajan Autotehdas Oy:n suunnittelija 1944–1945, isännöitsijä vuodesta 1945 ja toimitusjohtaja 1962–1967. Hän toimi vielä tämän jälkeen Hämeenlinnan teknillisen koulun tuntiopettajana. Karttusella oli useita alansa luottamustoimia, sotilasarvoltaan hän oli insinööriyliluutnantti.

## Lähteet
Breach

**Breach** voi tarkoittaa jotain seuraavista:
* *[[Breach (vuoden 2007 elokuva)|Breach]]*, vuoden 2007 elokuva
* *[[Breach (vuoden 2020 elokuva)|Breach]]*, vuoden 2020 elokuva
* *[[Breach (vuoden 2011 videopeli)|Breach]]*, vuoden 2011 videopeli
* Breach, ruotsalainen yhtye
* *[[Breach (Walk Alone)]]*, Martin Garrixin kappale
* *[[Breach (vuoden 1987 videopeli)|Breach]]*, vuoden 1987 taktiikkapeli
** *[[Breach 2]]*, vuoden 1990 seuraaja edelliseen
** *[[Breach 3]]*, vuoden 1995 seuraaja edelliseen
* BREACH, hyökkäysmenetelmä HTTPS-protokollan haavoittuvuuteen
Heli Romu

**Heli Romu** (s. 4. tammikuuta 1971 Somero) on suomalainen jääkiekkoilija, joka pelasi naisten SM-sarjassa yli 20 vuotta ja esiintyi myös Suomen maajoukkueessa. Hän oli pelipaikaltaan hyökkääjä.

Romu edusti naisten SM-sarjassa Kerava Shakersia ja Espoo Bluesia (alk. Kiekko-Espoo). Hän pelasi SM-sarjassa kaikkiaan 316 runkosarjaottelua, joissa hänen tehopisteensä ovat 94&nbsp;+&nbsp;108&nbsp;=&nbsp;202, sekä 109 pudotuspeliä tehopistein 13&nbsp;+&nbsp;16&nbsp;=&nbsp;29. Hän voitti 12 Suomen-mestaruutta vuosina 1994–1996, 1999–2004 ja 2007–2009 sekä saavutti neljä SM-hopeaa ja kaksi SM-pronssia. Hän pelasi myös Kanadassa ja uransa loppupuolella Itävallassa.

Suomen maajoukkueessa Romu pelasi kahdeksan maaottelua ja teki niissä yhden maalin. Hän on kuuro ja on toiminut Suomen Kuurojen Urheiluliiton johtotehtävissä.  

Heli Romun toinen menestyslaji oli yleisurheilu, jossa hän edusti Someron Esaa sekä kuurojen erikoisseuroja Jaloa, MKU:ta, Häliä, Vakulia ja Heroa. Romu saavutti kuurojen maailmankisojen pituushopeaa Uuden Seelannin Christchurchissa vuonna 1989 sekä oli neljäs Melbournen Deaflympics -kisojen 7-ottelussa vuonna 2005. Lisäksi hänellä on EM-tasolta 5-ottelun ja pikaviestin neljäs sija, kaksi viestien viidettä sijaa, 100 m ja kuulan kuudennet sijat sekä pituuden seitsemäs sija. Pohjoismaiden mestaruuskilpailujen osalta hänellä on yhteensä 16 kultamitalia ja 10 hopeaa.

Kuurojen yleisurheilun SM-mitaleita Romulla on 30 kultaa, 11 hopeaa ja yksi pronssi sekä yksi SM-kulta myös hiihdosta ja maastojuoksusta sekä hopea erikoispujottelusta. Lisäksi Romulla on myös yksi salibandyn SM-kulta. Yleisurheilussa hänellä on yhä nimissään naisten Suomen ennätykset 60 m (8,2), 100 m (12,8), 200 m (26,9), 400 m (63,53), pituudessa (543), 7-ottelussa nykylajein (4001) sekä maajoukkue-ennätykset 4x100 m, 4x400 m ja 1000 metrin viesteissä.

## Lähteet
* 

### Viitteet
Wetzer-Welte Kirchenlexikon

**Wetzerin ja Welten Kirchenlexikon** on ensyklopedinen teos katolilaisuuden historiasta, biografioista ja teologiasta. Se oli ensimmäinen yritys koota yhteen teokseen kaikki vähänkään teologiaan viittaava aineisto. Sen toimittivat alkujaan Heinrich Joseph Wetzer ja Benedict Welte. Ensimmäinen 13-osainen painos julkaistiin 1847–1860 Verlag Herderin kustantamana. Tietosanakirja inspiroi protestantteja aloittamaan vastaavan teossarjan *Real-Encyklopädie für protestantische Theologie*.

Toinen painos, jonka toimittivat Joseph Hergenröther ja Franz Philip Kaulen, oli alaotsikoltaan *Encylopädie der katholischen Theologie und ihrer Hülfswissenschaften*, ja se julkaistiin Freiburgissa vuosina 1883–1903.

## Katso myös
* Encyklopedia Kościelna

## Lähteet

## Aiheesta muualla
* archive.org: Digitoitu versio 2. painoksesta
* mgh.de: Digitoitu versio 2. painoksesta
Breach (vuoden 1987 videopeli)

**Breach** on Omnitrend Softwaren kehittämä ja julkaisema vuoropohjainen taktiikkapeli. Peli on julkaistu vuonna  Amigalle, Atari ST:lle, DOS:lle ja Macintoshille.

Pelille on julkaistu seuraajat *[[Breach 2]]* (1990) ja *[[Breach 3]]* (1995).

## Pelaaminen
Peli on vuoropohjainen ryhmän ohjaamiseen keskittyvä taktiikkapeli. Pelissä on ryhmäkohtaiset tehtävät ja roolipelin kaltainen hahmokehitys.

## Vastaanotto
Peli on saanut ACE-lehden arvostelussa arvosanaksi 761/1000.

Peli on saanut INFO-lehden arvostelussa arvosanaksi 3.5/5 tähteä.

## Lähteet

## Aiheesta muualla
* 
*
Katariina Soikkanen

**Katariina Soikkanen** (s. 7. huhtikuuta 1987 Helsinki) on suomalainen jääkiekkoilija, joka pelasi pääsarja- ja maajoukkuetasolla 2000-luvun ensimmäisellä vuosikymmenellä. Hän oli pelipaikaltaan puolustaja.

Soikkanen edusti naisten SM-sarjassa Espoo Bluesia kausina 2002–2003, 2004–2006 ja 2007–2008. Hän pelasi SM-sarjassa kaikkiaan 80 runkosarjaottelua, joissa hänen tehopisteensä ovat 5&nbsp;+&nbsp;20&nbsp;=&nbsp;25, sekä 27 pudotuspeliä tehopistein 2&nbsp;+&nbsp;1&nbsp;=&nbsp;3. Hän voitti kolme Suomen-mestaruutta vuosina 2003, 2005 ja 2008 sekä saavutti yhden SM-pronssin. Kauden 2006–2007 hän pelasi Yhdysvalloissa Mercyhurstin yliopistossa.

Suomen maajoukkueessa Soikkanen pelasi 31 maaottelua ja teki niissä yhden maalin sekä sai kaksi syöttöpistettä. MM-kilpailuissa hän pelasi vuonna 2007, jolloin Suomi sijoittui neljänneksi.

## Lähteet
* 

### Viitteet
Al-Eizariya

**Al-Eizariya** on kaupunki Palestiinan Länsirannalla Jerusalemin vieressä. Paikkaa pidetään raamatun Betaniana ja nimensä mukaan Lasaruksen hautapaikkana. Kaupungin asukasluku oli vuoden 2018 arvion mukaan 21&nbsp;458.

## Maantiede

Al-Eizariya sijaitsee Palestiinan Länsirannalla Jerusalemin kuvernoraatissa noin 5 kilometriä Jerusalemin kaupungista itään. Jerusalemin ohella Al-Eizariyan naapuripaikkakuntia ovat An Nabu Musa idässä, Az Za'ayyem pohjoisessa ja Abu Dis etelässä. Nykyisin Al-Eizariyan alue sisältää myös A' Ka'abinan beduiinialueen. Al-Eizariyan korkeus merenpinnasta on 553 metriä.

Keskimääräinen vuotuinen sadanta Al-Eizariyan seudulla on noin 264,4 mm ja vuoden keskimääräinen lämpötila 18°C.

## Historia

Nimi al-Eizariya on johdettu nimestä Lasarus. Lasarus asui puolestaan Betaniassa, joka on raamtussa ja Toorassa esiintyvä paikannimi. Kristillisen perinteen mukaan kylässä asuivat siskokset Martta ja Maria, joiden luona vieraillessaan Jeesus herätti heidän veljensä Lasaruksen kuolleista. Lasaruksen haudan uskotaan sijaitsevan al-Eizariyassa Lasaruksen hautana tunnetulla paikalla. Bysantin kaudella 300-luvun lopulla paikalle rakennettiin kirkko ja luostari, jotka saivat nimensä Lasaruksen mukaan. Ristirekien aikana kirkko kuului Pyhän haudan kirkolle. Alkuperäinen kirkko tuhoutui 1500-luvulla, mutta sen päälle rakennettiin edelleen pystyssä oleva luostari. 

Nykyiset asukkaat polveutuvat pitkälti alkuperäisistä asukkaista, mutta vuoden 1948 jälkeen paikalle asettui myös pakolaisia Israelin valtaamista osista Palestiinaa. Oman kunnallisvaltuustonsa paikka sai vuonna 1965.

## Talous
Vuonna 2012 al-Eizariyan työssäkäyvästä väestöstä arviolta 30&nbsp;% oli työllistynyt hallinnossa tai yksityisellä alalla, 30&nbsp;% Israelin työmarkkinoilla, 15&nbsp;% kaupanalalla, 10&nbsp;% palveluissa, 10&nbsp;% teollisuudessa ja 5&nbsp;% maataloudessa. Työttömyysaste oli 60&nbsp;%.

## Väestö
Al-Eizariyan asukasluku oli Palestiinan tilastokeskuksen arvion mukaan vuonna 2018 21&nbsp;458. Vuonna 2007 vastaava lukema oli 16&nbsp;500. Kaupungissa on 11 moskeijaa ja 10 kirkkoa tai luostaria.

## Lähteet

## Aiheesta muualla
Rules of Engagement (videopeli)

**Rules of Engagement** on Omnitrend Softwaren kehittämä ja Mindcraft Softwaren julkaisema strategiapeli. Peli on julkaistu vuonna  Amigalle ja DOS:lle.

Pelille on julkaistu seuraaja *[[Rules of Engagement 2]]* (1993).

## Vastaanotto
Peli on saanut CU Amiga -lehden arvostelussa arvosanaksi 87/100.

## Lähteet

## Aiheesta muualla
* 
*
Omnitrend Software

**Omnitrend Software** on Thomas R. Carbonen vuonna 1979 perustama ohjelmistoyritys, joka kehitti myös videopelejä. Yritys lopetti videopelien kehityksen 1990-luvulla.

Yrityksen muita ohjelmistoja ovat PageMaster ja ServScan.

## Pelit
Yrityksen pelisarjat *Universe*, *Breach* ja *Rules of Engagement* sijoittuvat samaan universumiin.

* *[[Universe (vuoden 1983 videopeli)|Universe]]* (1983)
* *Universe II* (1986)
* *[[Breach (vuoden 1987 videopeli)|Breach]]* (1987)
* *Paladin* (1988)
* *Paladin Quest Disk: The Scrolls of Talmouth* (1988)
* *Universe 3* (1989)
* *[[Breach 2]]* (1990)
* *[[Rules of Engagement (videopeli)|Rules of Engagement]]* (1991)
* *Omnitrend's Paladin II* (1992)
* *[[Rules of Engagement 2]]* (1993)
* *[[Breach 3]]* (1995)

## Lähteet

## Aiheesta muualla
* Profiili MobyGamesissä
Burntwood

**Burntwood** on noin  asukkaan kaupunki Staffordshiren kreivikunnassa läntisessä Keski-Englannissa, Birminghamista pohjoiseen. Se kuuluu Lichfieldin hallintopiiriin ja käsittää Boney Hayn, Burntwoodin, Chase Terracen ja Chasetownin asuinalueet. Kaupungin alueelta louhittiin aikaisemmin hiiltä, mutta viimeinen hiilikaivos lopetti toimintansa 1959.

Burntwood (’poltettu metsä’) on saanut nimensä metsäpalosta, jonka Hammerwichin kylän asukkaat sytyttivät Cannock Chasen nummella. Tapahtuma on kirjattu vuonna 1296 laadittuun asiakirjaan, ja se on vanhin tunnettu maininta kaupungista. Vuodelta 1298 on säilynyt toinen asiakirja, jonka mukaan Lichfieldin piispa omisti 300 eekkeriä laidunmaata ’Brendewoodessa’. Englannin luostarilaitoksen lakkauttamisen (1536–1541) jälkeen piispan maat päätyivät paroni William Pagetille, jonka jälkeläiset omistivat merkittävän osan kaupungin maista 1900-luvulle asti.

Vuonna 1848 Angelseyn markiisi perusti Burntwoodin ensimmäisen hiilikaivoksen, ja 1860-lukuun mennessä Cannockiin johtavan tien eteläpuolelle oli avattu uusia kaivoksia. Kaivostoiminnan myötä kaupungin lähistölle syntyivät Chasetownin ja Chase Terracen kylät. Kaivosteollisuus kuitenkin hiipui 1900-luvulla ja viimeinen hiilikaivos suljettiin vuonna 1959. Kaupungin väkiluku kasvoi vielä 1960-luvulla, jolloin sinne ohjattiin väestöä Birminghamista ja Black Countryn alueelta.

## Lähteet

## Aiheesta muualla
Ritva Ketola

**Ritva Ketola** (s. 1953) on suomalainen kirjailija. Hän on julkaissut runoteoksen *[[Laulumaablues]]* (2006).

Ritva Ketola on myös julkaissut runokirjat *Läpinäkyvää* (2008), *Varjonyrkkeilyä* (2013) ja *Lyhyestä virsi kaunis* (2016).

## Lähteet
Christine Posa

**Christine Posa** (s. 21. helmikuuta 1988 Hyvinkää) on suomalainen jääkiekkoilija, joka on pelannut naisten SM-sarjassa ja liigassa toistakymmentä vuotta sekä esiintynyt myös Suomen maajoukkueessa. Hän oli pelipaikaltaan laitahyökkääjä.

Posa on edustanut pääsarjassa Itä-Helsingin Kiekkoa vuosina 2005–2008 ja sen jälkeen Espoo Bluesia, joka kaudella 2016–2017 pelasi nimellä Espoo United. Kaudella 2015–2016 Posa ei pelannut. Ennen kautta 2018–2019 hän on pelannut pääsarjassa 274 runkosarjaottelua ja 81 pudotuspeliä. Hän on voittanut neljä Suomen-mestaruutta vuosina 2009 ja 2013–2015.

Suomen maajoukkueessa Posa on pelannut 14 maaottelua ja saanut niissä yhden syöttöpisteen.

Christine Posan kaksossisar Mariia Posa on jääkiekon olympia- ja MM-mitalisti.

## Lähteet
* 

### Viitteet
Hurrikaanin silmässä

**Hurrikaanin silmässä** () on Clive Cusslerin vuonna 2003 julkaistu jännitysromaani. Suomeksi kirja julkaistiin vuonna 2004 WSOY:n kustantamana ja Anu Niroman suomentamana.

## Lähteet
Ebba Bielke

**Ebba Bielke** (1570–1618) oli ruotsalainen aatelinen, joka tuomittiin petoksesta kuningas Kaarle IX vastaan. 

Hän oli Hogenskild Bielken ja Anna Sturen tytär. Hän avioitui vuonna 1598 setänsä langon, kuningatar Gunilla Bielken veljen Axel Bielken (k. 1597) kanssa, joka oli Tukholman linnan käskynhaltija ja Itä-Götanmaan laamanni. 

Ebba Bielke oli kirjeenvaihdossa isänsä kanssa, joka oli vangittuna vuodesta 1599 Sigismundin tukijana. Isä antoi hänelle tehtäväksi pitää hänet ajan tasalla Sigismundin seuraajien laatimista juonista Kaarle IX vastaan ja kerätä todisteita ristiriitaisuuksista Kaarlen ja neuvoston välillä. Heidän kirjeenvaihtonsa esitettiin myöhemmin osana isää vastaan esitettyjä todisteita. Hänet teloitettiin Tukholmassa tuestaan Sigismundille kuningas Kaarle IX vastaan vuonna 1605. Ebba Bielke tuomittiin vankeuteen osasyyllisenä isänsä rikoksesta ja hänen omaisuutensa takavarikointiin. 

## Lähteet

* 
*
*
Team Liquid

**Team Liquid** on monikansallinen e-urheiluorganisaatio. Liquid aloitti toimintansa jo vuonna 2000. Nykyään organisaatiolla on joukkueet 13 eri videopelissä, niistä tunnetuimpana *[[Counter-Strike 2]]*-, *[[Dota 2]]*- ja *[[League of Legends]]*- pelien joukkueet. 

Liquidin suurin turnausvoitto on *[[Dota 2]]* -pelin The International -turnauksen  voitto vuonna 2017, jossa joukkue voitti noin 11 miljoonan dollarin palkintopotin. 

## Historia
Team Liquidin perustivat toukokuussa 2001 Victor Gossens ja Joy Hoogeveen alun perin StarCraft- pelisarjan uutissivustona osoitteessa *teamliquid.cjb*. Vuotta myöhemmin Liquid siirtyi nykyäänkin käytössä olevalle *teamliquid.net* -domainille, ja sivuston suosio kasvoi räjähdysmäisesti lisäten sinne myös keskustelua muista peleistä. Kului liki kahdeksan vuotta ennen kuin Liquid perusti ensimmäisen joukkueensa StarCraft II: Wings of Liberty -peliin, mahdollistaen samalla pelaajien täysipäiväisen ammattilaisuuden sponsorisopimusten ansiosta. Joulukuussa 2012 Liquid laajensi toimintaansa perustamalla Dota 2- peliin joukkueen. Tammikuussa 2015 Liquidin toinen perustaja Joy Hoogeveen jätti tehtävänsä ja hänen paikkansa otti Steven Archancet.

Syyskuussa 2017 Liquid myytiin aXiomatic Gamingille jonka omistavat Golden State Warriorsin osaomistaja Peter Guber, liikemiehet Ted Leonsis ja Steve Case, motivaatiopuhuja Tony Robbins ja koripallolegeda Magic Johnson.

Lokakuussa 2017 Liquid lopetti Halo-joukkueensa kulisseissa tapahtuneiden ongelmien takia.

## Joukkueet

## Lähteet
Varpu Tuovinen

**Varpu Johanna Tuovinen** (21. joulukuuta 1936 Eno – 17. maaliskuuta 2020 Joensuu) oli suomalainen kuulantyöntäjä ja kiekonheittäjä. Tuovinen edusti urallaan Enon Kisa-Poikia, Uimaharjun Karia ja Joensuun Katajaa. Tuovinen oli ammatiltaan poliisi; hänet nimitettiin Joensuun ensimmäiseksi naiskonstaapeliksi vuonna 1965.

Tuovinen sai kuulantyönnöstä viisi SM-hopeaa vuosina 1958, 1959, 1960, 1963 ja 1964 ja yhden SM-pronssin vuonna 1965. Kiekonheitossa hän oli parhaimmillaan neljäs vuosina 1962 ja 1963. Sisäratojen Suomen-mestaruuskilpailuissa Tuovinen sai kuulantyönnöstä hopeaa vuosina 1963 ja 1965. Tuovinen edusti Suomea maaotteluissa vuosien 1958 ja 1966 välillä.

Tuovinen pelasi myös pesäpalloa ja heitti keihästä. Hän asui viimeiset vuodet Joensuussa.
__NOTOC__ 
## Henkilökohtaiset ennätykset
### Ulkoradat

### Sisäradat

Lähde

## Lähteet
Elisabet Wittfooth

**Marie Elisabeth Wittfooth** (synt. **Tottie** 1716 Tukholma – 3. lokakuuta 1791 Turku) oli suomalainen yrittäjä, laivanvarustaja ja kauppahuoneen johtaja. Hän otti haltuunsa edesmenneen puolisonsa Wittfoothska-yhtiöt ja hoiti niitä kuolemaansa asti. Hän myös perusti useita yrityksiä. 

## Elämä
Elisabet Wittfooth oli merkittävään tukholmalaiseen Tottien kauppahuonesukuun kuuluvan tupakkatehtailija ja tukkukauppias Thomas Tottien ja Christina Schönmanin tytär. Sisarusparven kymmenestä lapsesta kahdeksan toimi joko itse tukkukauppiaana tai meni naimisiin tukkukauppiaan kanssa. Elisabet muutti Tukholmasta Turkuun avioiduttuaan Gustaf Adolf Wittfoothin kanssa. Hänen miehensä hampurilaista alkuperää oleva suku oli muuttanut Tukholmasta Turkuun jo 1600-luvulla. Miehen äiti Catharina Havemann oli kuitenkin Viipurista. Perheeseen kuului kolme lasta miehen ensimmäisestä avioliitosta ja yhdessä pariskunta sai viisi poikaa. 

Miehensä kuoleman jälkeen hän sai vuonna 1758 luvan ottaa miehensä liiketoiminnan haltuunsa. Naisena Elisabet Wittfooth ei voinut suorittaa kauppatutkintoa eikä saada omissa nimissään porvarisoikeuksia. Sen sijaan hän kävi kauppaa mieheltään perimiensä oikeuksien varassa ja säilyttämällä kuolinpesän jakamattomana yli 30 vuoden ajan. Viimeisten vuosiensa aikana hänen poikansa Tomas Wittfooth (1742–1804) auttoi häntä liiketoimissa ja otti ne haltuunsa hänen kuolemansa jälkeen. Elisabet Wittfoothin omaisuuden arvo oli kuolinhetkellä 34&nbsp;594 riksiä. 

## Liiketoiminta
Elisabet Wittfooth omisti kaupunkikiinteistöjä, osuuksia suolavarastossa, satamalaituripaikan Beckholmenin satamassa Tukholmassa, varaston, osuuksia kaupungin ensimmäisestä sokeritehtaasta, osuuksia perustamastaan purjekangastehtaasta sekä useita aluksia, sahoja ja osuuksia useissa turkulaisissa laivanvarustusyhtymissä. Kauppatavarana tuotiin suolaa, raakasokeria, tupakanlehtiä, raakahamppua ja viljaa; vientitavarana oli hyvinä satovuosina viljaa ja puutavaraa.  

Hän huolehti Turun maistraatin omistamasta anniskelupaikasta eli kaupunginkellarista raatihuoneella ja sen alkoholijuomavarastoista Turussa vuosina 1758–1777, vuodesta 1770 yhdessä Anna Elisabeth Baerin kanssa. Hän perusti 16 muun osakkaan kanssa vuonna 1763 tupakkatehtaan, joka oli kaupungin toinen ja menestyksekkäin. Sillä oli 70 työntekijää 1780-luvulla. 

Elisabet Wittfooth hankki osuudet 1763 valmistuneeseen fregatti *Printz Friedericiin*, 1764 valmistuneeseen priki *Stor-Fursten af Finlandiin*, 1773 valmistuneeseen fregatti *Libertas Gustavianaan*, 1774 rakennettuun fregatti *Sophia* *Christinaan* ja 1780 valmistuneeseen fregatti *Marsiin*. Näillä tuotiin kauppatavaraa Espanjasta. Lisäksi hän oli perinyt mieheltään osuudet ainakin kolmeen fregattiin. Vanhin poika Arvid Wittfooth (s. 1738) oli kauppa-agenttina ja Venäjän konsulina Bordeaux'ssa, jonka kautta tuotiin raakasokeria. Sinne hän oli perustanut perheen. Arvid palasi Turkuun 1794 äitinsä kuoleman jälkeen selvittelemään perintöasioitaan.

## Lähteet
Johanna Koivula

**Johanna Koivula** (s. 15. lokakuuta 1980 Tampere) on entinen suomalainen jääkiekkoilija, joka pelasi naisten SM-sarjassa ja liigassa yli 20 vuotta sekä esiintyi myös Suomen maajoukkueessa. Hän oli pelipaikaltaan keskushyökkääjä.

Koivula on edustanut naisten pääsarjassa Tampereen Ilvestä kaudesta 1997–1998 alkaen lukuun ottamatta kautta 2015–2016, jolloin hän pelasi Hämeenlinnan Pallokerhossa. Lokakuussa 2017 hän pelasi 500. pääsarjaottelunsa ja teki 200. pääsarjamaalinsa. Hän on voittanut Suomen-mestaruuden vuosina 2006 ja 2010 sekä saavuttanut toistakymmentä muuta SM-mitalia. Johanna "Hojo" Koivulan pelinumero #15 jäädytettiin ja hänen paitansa on nostettiin Tesoman jäähallin kattoon muiden Ilves-legendojen, Anne Haanpään ja Marianne Ihalaisen paitojen viereen.

Ilves kunnioitti Koivulan peliuraa nimeämällä hänet Ilves Hockey Legends -aatelistoon 3. tammikuuta 2025. 

Suomen maajoukkueessa Koivula on pelannut 19 maaottelua ja tehnyt niissä yhden maalin sekä saanut kaksi syöttöpistettä.

## Lähteet
* 

### Viitteet
Labidura

**Labidura** on pihtihäntäisiin kuuluva hyönteissuku. Siihen kuuluu 8 elävää lajia sekä yksi hävinnyt.

## Lajit

* *[[Labidura cryptera]]* (Liu, 1946)
* *[[Labidura dharchulensis]]* (Gangola, 1968)
* *[[Labidura elegans]]* (Liu, 1946)
* *[[Labidura japonica]]* (Haan, 1842)
* *[[Labidura minor]]* (Boeseman, 1954)
* *[[Labidura orientalis]]* (Steinmann, 1979)
* *[[Labidura riparia]]* (Pallas, 1773)
* *[[Labidura xanthopus]]* (Stal, 1855)
* †*[[Labidura herculeana]]* (Fabricius, 1798)

## Aiheesta muualla
*iNaturalist: Labidura
*ITIS: Labidura 
*Global Biodiversity Information Facility (GBIF): Labidura 
*UniProt: Taxonomy -  Labidura
Henna-Maija Turunen

**Henna-Maija Turunen** (s. 29. kesäkuuta 1979 Liperi) on suomalainen jääkiekkoilija, joka pelasi naisten SM-sarjassa 11 kautta ja esiintyi myös Suomen maajoukkueessa. Hän oli pelipaikaltaan hyökkääjä.

Turunen edusti naisten SM-sarjassa joensuulaisia Jokipoikia kaudella 1993–1994 ja Kiekko-Karhuja 1995–1996 sekä tamperelaisia Tapparaa kausina 1999–2005 ja Ilvestä 2005–2008. Hän pelasi SM-sarjassa kaikkiaan 275 runkosarjaottelua, joissa hänen tehopisteensä ovat 123&nbsp;+&nbsp;99&nbsp;=&nbsp;222, sekä 28 pudotuspeliä tehopistein 7&nbsp;+&nbsp;9&nbsp;=&nbsp;16. Hän voitti Suomen-mestaruuden vuonna 2006 sekä saavutti yhden SM-hopean.

Suomen maajoukkueessa Turunen pelasi 16 maaottelua, joissa hän teki yhden maalin ja sai kolme syöttöpistettä.

## Lähteet
* 

### Viitteet
Luettelo pöytäjääkiekkoilijoista

Tämä on **luettelo pöytäjääkiekkoilijoista**, joilla oli vuoden 2019 tammikuussa pisteitä maailmanrankingissa.

## Luettelo

# Maksim Borisov
# Edgars Caics
# Janis Galuzo
# Veniamin Gerasimov
# Atis Silis
# Nikita Žolobov
# Sergei Ivanov
# Oscar Henriksson
# Kevin Eriksson
# Patrik Petr
# Dmitri Litviniyk
# Aleksei Zaharov
# Arsenii Stoljarov
# Hans Österman
# Jevgeni Matantsev
# Aleksander Miloradov
# Aleksei Titov
# Denis Matvejev
# Valts Smagars
# Roman Ignatenko
# Markus Nilsson
# Edgars Saulitis
# Roni Nuttunen
# Oleg Ortinov
# Oleksii Korabel
# Dmitri Malygin
# Jevhen Levdanski
# Raivis Miglinieks
# Sandis Kristaps Lagzdins
# Mikhail Spivakovski
# Andrei Voskoboinikov
# Joakim Lundin
# Jevgenijs Zaharovs
# Finn Fries
# Grigorii Dubinin
# Michal Hvizd
# Leos Hvizd ml.
# Artjoms Zaharovs
# Andrei Tšaplygin
# Dmitrii Petrov
# Zdenek Matousek ml.
# Magnus Klippen
# Jimmy Mårdell
# Filip Hamacek
# Antti Vuononsola
# Jan Pelkonen
# Lukas Turon
# Dmitrii Nabasov
# Lars Henriksson
# Mikhail Shashkov
#Elvijs Silins
#Rainers Kalnins
#Pavel Gorodnitski
#Peter Östlund
#Jiri Chylik ml.
#Vesa Huotelin
#Jevgeni Lvov
#Anton Umanski
#Edgars Mucenieks
#Krystof Lebl
#Santtu Sainio
#Gints Lasmanis
#Bjarne Axelsen
#Yngve Aasheim
#Maria Saveljeva
#Benjamin Suominen
#Michal Kobrle
#Petr Tmej
#Kristian Iso-Tryykäri
#Jan Dryak
#Juho Rautio
#Martin Arenlind
#Patrik Hellström
#Lars Fridell
#Anders Ekestubbe
#Nikita Pavlov
#Ahti Lampi
#Edzus Kaneps
#Stepan Korotki
#Sergejs Mihejevs
#Artem Blinov
#Herman Steen
#Rickard Sjöstedt
#Aleksander Galkin
#Truls Månsson
#Igor Saveljev
#Teemu Koskela
#Andreas Andersson
#Vladislav Sementshuk
#Igor Maslobojev
#Fredric Axelsson
#Mika Myllykangas
#Marcus Andersson
#Vladimir Gontšarov
#Pavel Plesak
#Thomas Petersson
#Jan Sladék
#Mikus Saulitis
#Matti Månsson
#Øystein Klippen
#Stanislav Lutai
#Kristijan Curkovic
#Petrus Miettinen
#Artem Valiev
#Kimmo Eriksson
#Vitali Skorobogatov
#Alvis Silins
#Jurij Prostakov
#Otto Pesälä
#Vegard Klippen
#Viktoria Gorodnitskaja
#Oleg Salamatov
#Vladimir Smirnov
#Emil Larsson
#Elians Edelis
#Martin Madera
#Stanislav Kraus
#Aleksandrs Zernovojs
#Janne Kantola
#Daniel Matysek
#Kirill Stortšak
#Amund Risa Fylling
#Carl Bindekrans
#Martin Lunden
#Janne Ollila
#Mikhail Šalomajev
#Andrejs Kuznecovs
#Espen Moe
#Tomi Uimonen
#Fidde Hansson
#Janis Kalnevics
#Aleksandr Zaitsev
#Vaclav Pikl
#Anton Runenkov
#German Fokin
#Magnus Ahlberg
#Jakub Sladek
#Imrich Blasko
#Linus Restel
#Petter Bengtsson
#Mihail Mihin
#Anton Fedoseev
#Raivis Sternats
#Lars-Erik Svensson
#Daniil Mušnikov
#Martin Zenisek
#Daniel Mitro
#Dmitri Košman

## Lähteet
Kristian Iso-Tryykäri

**Kristian Iso-Tryykäri** (s. 1981) on suomalainen pöytäjääkiekkoilija, joka edustaa Turun Seudun PJK:ta. Hän on voittanut Helsinki Openin vuonna 2003 sekä Tallinn Cupin vuonna 2006. Iso-Tryykäri on pelannut pöytäjääkiekkoa ammattilaistasolla vuodesta 1993 lähtien. Hän on lisäksi saavuttanut maailmanmestaruuden Suomen joukkueessa vuonna 2005.

## Lähteet
Eastern Front (1941)

**Eastern Front (1941)** on Chris Crawfordin kehittämä strategiapeli, joka on julkaistu vuonna  Atarin 8-bittisille mikrotietokoneille.
Peli oli yksi varhaisimmista strategiapeleistä tietokoneille.

Atari oli alkuun epäileväinen ja Crawfordin oli käytävä Atari Program Exchangen (APX) kautta jotta sai hyväksynnän pelin postitilausmyynnille. Peli sijoittuu vuoteen 1941 ja Saksan hyökkäykseen Neuvostoliittoon.

Crawford käytti peliä pohjana *Western Front (1944)* -prototyypille, joka johti *[[Balance of Power (videopeli)|Balance of Power]]* -pelin kehitykseen.

## Lähteet

## Aiheesta muualla
*
Salem Mekuria

**Salem Mekuria** (s 1947  Etiopia) on taustaltaan etiopialainen käsikirjottaja, elokuvaohjaaja, tuottaja ja videotaiteilija, joka on työskennellyt pitkään myös naistutkimuksen apulaisprofessorina ja professorina Yhdysvaltain Massachusettsin osavaltiossa toimivassa yksityisesti rahoitetussa naisopiskelijoiden Wellesley Collegessa.

Hänen tunnetuimpiin ohjauksiinsa luetaan muun muassa elokuva *[[Ye Wonz Maibel]]* (Deluge, 1995).

## Filmografia

* *Our Place in the Sun* (1988)
* *As I Remember It: A Portrait of Dorothy West* (1991)
* *Sidet: Forced Exile* (1991)
* *[[Ye Wonz Maibel]]* (Deluge; 1997)

## Lähteet

## Aiheesta muualla
*
*Salem Mekuria (kotisivut)  (salemmekuria.com)
Bùi Viêt Hoa

**Bùi Viêt Hoa** (s. 1962) on vietnamilainen kielitieteilijä, kirjailija ja kääntäjä, joka on kääntänyt *[[Kalevala]]n* ja useita suomalaisia kirjoja vietnamiksi. Hän on Elias Lönnrotin esimerkkiä käyttäen kerännyt myös aineiston vietnamilaisilta kansoilta ja luonut sen pohjalta maan oman kansalliseepoksen *[[Monin ja Manin lapset]]*.

## Elämä
### Opiskelu
Bùi Viêt Hoa syntyi Vietnamissa vuonna 1962. Hän pärjäsi vuonna 1980 kotimaassaan englannin kielen pääsykokeissa, ja hänet lähetettiin kommunististen maiden yhteiskäytännön nojalla opiskelemaan Unkariin. Hän aloitti Debrecenin yliopistossa, mutta kahden vuoden päästä hän siirtyi Budapestin yliopistoon. Siellä hän otti sattumalta sivuaineekseen myös suomen kielen.

Hoa suoritti maisterintutkinnon pääaineenaan unkari ja sivuaineena Suomen kieli ja kirjallisuus. Hän käänsi ensin unkarilaisia ja suomalais-ugrilaisia satuja vietnamiksi. Hoa vieraili Suomessa vuonna 1986, jolloin hän teki suullisen sopimuksen *[[Kalevala]]n* kääntämisestä vietnamiksi. Hoa halusi ennen käännösurakkaa käydä Elias Lönnrotin kuvailemissa Vienan runokylissä. Kulttuurikeskus Juminkeon Markku Nieminen toteutti Hoan haaveen syksyllä 1989.

### Ura
Hoan vietnaminkielinen käännösvalikoima *[[Kanteletar|Kantelettaren]]* runoista valmistui vuonna 1990. Koko *Kalevalan* vietnaminnos valmistui vuonna 1994. Vietnamin kääntäjäliitto valitsi seuraavana vuonna *Kalevalan* vuoden käännöskirjaksi.

Hoa on kääntynyt useita muitakin kirjoja suomesta sekä unkarista vietnamiksi. Vuodesta 2000 hän on keskittynyt erityisesti suomenkieliseen kirjallisuuteen. Hän on kääntänyt vietnamiksi muun muassa Aleksis Kiven *[[Seitsemän veljestä]]*, Frans Emil Sillanpään *[[Ihmiset suviyössä]]* ja useita Tove Janssonin muumikirjaa.

Hoa on väitellyt Budapestissa tohtoriksi kalevalamittaisen runouden ja mườngien mytologian eroista ja yhtäläisyyksistä. Sen jälkeen hän alkoi tehdä Vietnamille omaa eeposta, jonka mallina hän halusi käyttää *Kalevalan* syntyprosessia. Sen tekemiseen Hoa käytti seitsemän vuotta, ja *[[Monin ja Manin lapset]]* julkaistiin vuonna 2008. Hän keräsi aineistoa ainakin 40 Vietnamissa elävältä kansalta. Hän joutui tutkimusmatkojensa aikana myös viranomaisten silmätikuksi, sillä vähemmistökansojen asema oli 2000-luvun alussa varsin arka aihe. *Monin ja Manin lapset* sai Vietnamissa jokseenkin vaihtelevan vastaanoton.

## Lähteet

## Aiheesta muualla
*
Sanna Sainio

**Sanna Sainio** (s. 2. lokakuuta 1972 Pori) on suomalainen jääkiekkoilija, joka pelasi naisten SM-sarjassa 15 kautta ja kuului myös Suomen maajoukkueeseen. Hän oli pelipaikaltaan hyökkääjä.

Sainio edusti naisten SM-sarjassa Porin Ässiä kaudet 1987–1995 sekä Tampereen Ilvestä kaudet 2000–2007. Hän pelasi SM-sarjassa kaikkiaan 174 runkosarjaottelua, joissa hänen tehopisteensä ovat 89&nbsp;+&nbsp;61&nbsp;=&nbsp;150, sekä 36 pudotuspeliä tehopistein 13&nbsp;+&nbsp;14&nbsp;=&nbsp;27. Hän voitti Suomen-mestaruuden vuonna 2006 sekä saavutti kaksi SM-hopeaa ja kaksi SM-pronssia.

Suomen maajoukkueessa Sainio pelasi seitsemän maaottelua ja sai niissä kaksi syöttöpistettä. Viisi näistä otteluista kuului vuoden 2001 MM-kilpailuihin, joissa Suomi sijoittui neljänneksi.

## Lähteet
* 

### Viitteet
Zuniceratops

**Zuniceratops** (nimen merkitys: ”zuni-intiaanien sarvellinen naama”) on sukupuuttoon kuollut sarvinaamoihin kuuluva kasvinsyöjädinosaurusten suku. Se eli noin 93–89 miljoonaa vuotta sitten myöhäisliitukaudella Turonia-vaiheella.

## Ulkonäkö ja koko

*Zuniceratops*-suvun dinosaurukset olivat noin 3,5 metriä pitkiä, metrin korkuisia ja painoivat noin 200–250 kilogrammaa. Eläin muistutti *[[Protoceratops]]ia* ja *[[Montanoceratops]]ia*, mutta oli niitä kevytrakenteisempi. Dinosauruksella oli pitkälle kehittynyt kauluri, jossa oli suuret aukot. *Zuniceratops* on vanhin tunnettu sarvinaamasuku, jolla oli pari sarvia silmien yläpuolella, mutta kuonosarvea sillä ei kuitenkaan ollut. Tämä viittaa siihen, että sarvinaamojen kulmasarvet kehittyivät Pohjois-Amerikassa, eivätkä Aasiassa. Eräs *Zuniceratopsin* erikoinen piirre on se, että poikasten hampaissa oli yksinkertaiset juuret, jotka vasta eläimen vanhetessa kehittyivät sarvinaamoille tyypillisiksi kaksinkertaisiksi juuriksi.

## Fossiilit

*Zuniceratopsin* löysi ensimmäisenä Douglas Wolfe Zunin vesistöstä New Mexicossa, Yhdysvalloissa vuonna 1996. Hän löysi dinosauruksen yhdessä poikansa Christopherin kanssa Moreno-kukkulan muodostuman kallioista. Suvun nimesivät Wolfe ja Jim Kirkland vuonna 1998 ja se sai nimekseen *Zuniceratops*, joka tarkoittaa suomeksi kirjaimellisesti ”zuni-intiaanien sarvellista naamaa”. Laji on samalla yksi vanhimmista sarvinaamoihin kuuluvista lajeista Pohjois-Amerikassa.

## Lähteet
Utopia (vuoden 1981 videopeli)

**Utopia** on Mattel Electronicsin kehittämä ja julkaisema *"toimintastrategiapeli"*, jota pidetään yhtenä varhaisimpana reaaliaikaisena strategiapelinä. Peli on vaikuttanut myös kaupunginrakennuspelien kehitykseen.
Peli on julkaistu vuonna  Intellivisionille ja Aquariukselle.

## Pelaaminen
Peli oli yhdistelmä reaaliaikaista ja vuoropohjaista ollen osittain molempia. Pelissä ei ollut tietokonevastustajaa vaan kaksi ihmispelaajaa pelasi toisiaan vastaan. Pelaajat hallinnoivat saarivaltakunnassa kaikkea armeijasta maatalouteen.

## Lähteet

## Aiheesta muualla
*
Vesterbacka

**Vesterbacka** on sukunimi, joka on muun muassa seuraavilla suomalaisilla henkilöillä:
*Esa Vesterbacka (s. 1954), Vankeinhoitolaitoksen pääjohtaja
*Marko Vesterbacka (s. 1972), kirjailija ja kustantaja
*Peter Vesterbacka (s. 1968), mobiilipelien kehittäjä.
FK Kauno Žalgiris

**Futbolo klubas Kauno Žalgiris** on jalkapalloseura Kaunasin kaupungista. Se on perustettu vuonna 2004 (**Futbolo klubas Spyris**). Kauno Žalgiris pelaa TOPLYGAssa, joka on Liettuan korkein sarjataso. 

## Kausi

## Lähteet

## Aiheesta muualla
* ''zalgiris.lt'' 
* ''Facebook''
* TOPLYGA
* soccerway
Reach for the Stars

**Reach for the Stars** (myös nimellä **Reach for the Stars: The Conquest of the Galaxy**) on Strategic Studies Groupin kehittämä ja julkaisema strategiapeli, joka on julkaistu vuonna  Apple II:lle ja Commodore 64:lle, sekä myöhemmin Amigalle, Apple IIgs:lle, DOS:lle, Macintoshille ja NEC PC-9801:lle.

Peliä pidetään ensimmäisenä 4X-strategiapelinä.

## Vastaanotto
Pelin IBM PC -versio on saanut ACE-lehden arvostelussa arvosanaksi 940/1000.

Pelin Amiga -versio on saanut Amiga Computing -lehden arvostelussa arvosanaksi 75%.

Jyrki Kasvi antoi Mikrobitissä *Reach for the Stars – Third Editionin* DOS-versiolle kolme tai neljä tähteä viidestä. Myöhemmin Kasvi antoi Tietokonepelien vuosikirjassa DOS- ja Amiga-versioille yhdessä neljä tähteä viidestä.

## Lähteet

## Aiheesta muualla
* 
*
FK Palanga

**Futbolo klubas Palanga** on liettualainen jalkapalloseura Palangain kaupungista. Se on perustettu vuonna 2010. Palanga pelaa A Lygassa, joka on Liettuan korkein sarjataso. 

## Kausi

## Edustusjoukkue 2019
*Päivitetty 17. heinäkuuta 2019.*

 
|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## Lähteet

## Aiheesta muualla
* fkpalanga.lt 
* Facebook
* TOPLYGA
* soccerway
Tampereen yliopiston informaatioteknologian ja viestinnän tiedekunta

**Informaatioteknologian ja viestinnän tiedekunta** (lyhenne **ITC**) on yksi Tampereen yliopiston seitsemästä tiedekunnasta. Tiedekunta aloitti toimintansa vuoden 2019 alusta, kun aikaisemmat Tampereen yliopisto ja Tampereen teknillinen yliopisto yhdistyivät uudeksi Tampereen yliopistoksi. Tiedekuntaan sulautuivat vanhan Tampereen yliopiston luonnontieteiden ja viestintätieteiden tiedekunnat sekä Tampereen teknillisen yliopiston tieto- ja sähkötekniikan tiedekunta.

## Tutkinto-ohjelmat ja oppiaineet
Informaatioteknologian ja viestinnän tiedekuntaan kuuluvat seuraavat tutkinto-ohjelmat. Sulkuihin on merkitty kunkin opintosuunnan ainejärjestö.

* Viestinnän monitieteinen tutkinto-ohjelma
** Informaatiotutkimuksen opintosuunta (UDK)
** Mediatutkimuksen opintosuunta (UDK)
** Journalistiikan opintosuunta (Vostok)
** Viestinnän opintosuunta (Reettorit)
* Kielten tutkinto-ohjelma (Lexica) ja käännöstiede (Transla)
** Englannin opintosuunta
** Pohjoismaisten kielten opintosuunta
** Saksan opintosuunta
** Venäjän opintosuunta
** Suomen kielen opintosuunta (Kopula)
* Matematiikan ja tilastotieteen tutkinto-ohjelma (Luuppi)
* Sähkötekniikan tutkinto-ohjelma (Sähkökilta)
* Teatterityön tutkinto-ohjelma (Näty)
* Tietojenkäsittelytieteiden tutkinto-ohjelma (Luuppi)
* Tietotekniikan tutkinto-ohjelma (TiTe)

Kielten tutkinto-ohjelmiin sisältyy monikielisen viestinnän ja käännöstieteen maisteriohjelma.

## Tutkimusalueet
Tiedekuntaan kuuluvat seuraavat yksiköt:
* Tietotekniikan yksikkö
** Ohjelmistotekniikka
** Signaalinkäsittely
** Tietokonetekniikka
** Tietoturva
**Ihmisen ja teknologian vuorovaikutus
** Datatiede
** Koneoppiminen
** Tekoäly
** Datapohjaisuus
** Tilastotiede
** Matematiikka
* Sähkötekniikan yksikkö
** Elektroniikka ja sulautetut järjestelmät
** Langaton tietoliikenne ja tietoliikenneverkot
** Optoelektroniikan tutkimuskeskus
** Radiopaikannus ja radiosensorointi
** Sähköenergiatekniikka ja Smart Grids
** Tehoelektroniikka ja sähkömekaniikka
* Viestintätieteiden yksikkö
** Journalismin, viestinnän ja median tutkimuskeskus COMET
** Informaatiotutkimuksen ja interaktiivisen median tutkimuskeskus TRIM
** Tutkivan teatterityön keskus T7
* Kielten yksikkö
** Kielen variaatio ja muutos
** Vuorovaikutus ja diskurssit 
** Yksi- ja monikieliset käytänteet, media ja demokratia 
** Tilallisuus ja kulttuuriset representaatiot 
** Kokemuksellisuus, affektit ja asenteet

## Lähteet
Chris Crawford

**Chris Crawford** pelisuunnittelija, joka on tunnettu strategiapeleistä kuten *[[Balance of Power (videopeli)|Balance of Power]]* ja on julkaissut useita kirjoja videopelien kehityksestä ja suunnittelusta. Hän kuuluu Game Developers Conferencen perustajiin.

Crawfordin ensimmäinen peli oli *Tanktics* IBM 1130:lle. Crawford työskenteli Atarille kunnes vuoden 1983 videopelilaman seurauksena menetti työnsä vuonna 1984. Työttömänä ollessaan Crawford kehitti *Balance of Powerin*, joka julkaistiin vuonna 1985.

Crawford kirjoitti vuonna 1982 kirjan *The Art Of Computer Game Design*, joka vuonna 1984 julkaistiin Osborne/McGraw-Hillin kautta. Kirja on ensimmäinen, joka käsittelee videopelien teoriaa. Kirja käsittelee mitä pelit ovat ja miksi ihmiset pelaavat niitä, etenee suunnittelunäkökohtiin sekä kuvaa menetelmiä ja tekniikoita. Samalla kirjassa esitetään näkökohta, että videopelit ovat taidemuoto, joka tuolloin oli uusi ja kehittymätön taidemuoto.

## Kirjoja
* 
* *The Art Of Interactive Design* (2002) 
* *Chris Crawford on Game Design* (2003) 
* *Chris Crawford on Interactive Storytelling* (2004) 

## Pelit
*** (1978)
**[[Legionnaire]]*
**Wizard* (julkaistu 25 vuotta kehittämisen jälkeen)
**Energy Czar*
**[[Scram]]*
**[[Eastern Front (1941)]]* (1981)
**[[Gossip (videopeli)|Gossip]]*
**[[Excalibur (videopeli)|Excalibur]]* (1983)
**[[Balance of Power (videopeli)|Balance of Power]]* (1985)
**[[Patton Versus Rommel]]* (1987)
**[[Trust & Betrayal: The Legacy of Siboot]]* (1987)
**Balance of Power: The 1990 Edition* (1989)
**[[The Global Dilemma: Guns or Butter]]* (1990)
**[[Balance of the Planet]]* (1990)
**[[Patton Strikes Back]]* (1991)
**[[Balance of Power: 21st Century]]* (2009)

## Lähteet

## Aiheesta muualla
* Profiili MobyGamesissä 
* Crawfordin blogi Gamasutra-sivustolla
Radoslava Mavrodieva

**Radoslava Mavrodieva Jankova** (, s. 13. maaliskuuta 1987 Sliven) on bulgarialainen kuulantyönnön sisäratojen Euroopan-mestari. Hän edustaa ASKLA Sliven -seuraa.

Mavrodieva sijoittui alle 20-vuotiaiden sarjassa MM-kilpailuissa kuudenneksi Grossetossa 2004 ja EM-kilpailuissa viidenneksi Kaunasissa 2005. Hän karsiutui loppukilpailusta Barcelonan EM-kilpailuissa 2010, Pariisin sisäratojen EM-kilpailuissa 2011, Daegun MM-kilpailuissa 2011 ja Istanbulin MM-hallikilpailuissa 2012. Hän sijoittui kuudenneksi Helsingin EM-kilpailuissa 2012. Hän jäi Lontoon olympialaisten karsinnassa ilman tulosta.

Mavrodieva karsiutui loppukilpailusta Göteborgin sisäratojen EM-kilpailuissa 2013, saman vuoden Moskovan MM-kilpailuissa ja Sopotin MM-hallikilpailuissa 2014. Zürichin EM-kilpailuissa 2014 hän sijoittui 12:nneksi.

Mavrodieva saavutti Prahan sisäratojen EM-kilpailuissa 2015 pronssia tuloksella 17,83. Seuraavana vuonna hän sijoittui kuudenneksi sisäratojen MM-kilpailuissa Portlandissa ja viidenneksi Amsterdamin EM-kilpailuissa. Rio de Janeiron olympialaisissa hän karsiutui loppukilpailusta.

Mavrodieva saavutti Belgradin EM-hallikilpailuissa 2017 hopeaa silloisella sisäratojen ennätyksellään 18,36. Hän karsiutui loppukilpailusta Lontoon MM-kilpailuissa 2017 ja Birminghamin sisäratojen MM-kilpailuissa 2018. Berliinin EM-kilpailuissa 2018 hän sijoittui kuudenneksi. Hän voitti sisäratojen Euroopan-mestaruuden Glasgow'ssa 2019 ennätyksellään 19,12.
 
Mavrodieva on voittanut Bulgarian-mestaruuden kuulantyönnössä ulkoradoilla 2005, 2010, 2011, 2013, 2014, 2015, 2017 ja 2018 sekä sisäradoilla 2005, 2010, 2011, 2012, 2016, 2017, 2018 ja 2019. Hän on voittanut maansa mestaruuden myös kiekonheitossa 2014.

## Henkilökohtaiset ennätykset
### Ulkoradat

### Sisäradat

## Lähteet
FK Panevėžys

**Futbolo klubas Panevėžys** on jalkapalloseura Panevėžysin kaupungista. Se on perustettu vuonna 2015. Panevėžys pelaa TOPLYGAssa, joka on Liettuan korkein sarjataso. 

## Saavutukset
Liettuan cupin eli LFF taurėn seura on voittanut kertaa: 2020 ja 2025.

## Kausi

## Lähteet

## Aiheesta muualla
* ''fk-panevezys.lt/''
* ''Facebook''
* TOPLYGA
* soccerway
Tampan kansainvälinen lentoasema

**Tampan kansainvälinen lentoasema** () on Tampan kaupungista 9,7 kilometriä länteen sijaitseva lentoasema. Vuonna 2018 lentoasemalla oli matkustajia noin 21,3 miljoonaa.

## Lähteet

## Aiheesta muualla

*http://www.tampaairport.com/
*
Samoalaiset

**Samoalaiset** () ovat Samoan saaristosta kotoisin oleva polynesialainen etninen ryhmä. Ryhmän kotisaaristo on jaettu poliittisesti Samoan itsenäiseen valtioon ja Amerikan Samoaan. Joka tapauksessa samoalaisilla on sama kulttuuri ja kieli.

## Historia
Uudessa-Seelannissa on merkittävä samoalaisvähemmistö. Syy tähän on se, että Länsi-Samoan territoriota hallittiin Uudesta-Seelannista käsin, ennen kuin maa itsenäistyi vuonna 1962. Uuteen-Seelantiin saapui samoalaisia pääsääntöisesti Upolun ja Savai‘in saarilta, ja nämä työskentelivät lähtökohtaisesti määräaikaisilla työluvilla.

## Nykyään
Kristinusko ja perhe () ovat merkittävässä roolissa samoalaisten jokapäiväisessä elämässä. Yhteisöllistä perhettä johtaa matai-päällikkö, joka nousee asemaansa monimutkaisen valintaprosessin päätteeksi, jossa yhteisö muodostaa konsensuksen uudesta maitaista.

Huolimatta siitä, että itsenäistynyt Samoa vaihtoi nimensä Länsi-Samoasta Samoaksi vuonna 1997, amerikansamoalaiset viittaavat itsenäiseen naapuriinsa edelleen termillä "Länsi-Samoa".

## Lähteet
Sacramenton kansainvälinen lentoasema

**Sacramenton kansainvälinen lentoasema** on lentoasema, joka sijaitsee Sacramentosta 16 kilometriä luoteeseen. Vuonna 2018 lentoasemalla oli matkustajia 12&nbsp;050&nbsp;763.

## Lähteet

## Aiheesta muualla

*http://www.sacramento.aero/smf/ 
*
Charonosaurus

**Charnosaurus** oli kasvissyöjädinosaurus, joka eli noin 70–65 miljoonaa vuotta sitten myöhäisliitukaudella.

## Fossiilit

*Charnosaurus* löydettiin Amur-joen eteläiseltä rantatörmältä, läheltä Jiayinin kylää, Heilogjangin maakunnasta, Kiinasta. Sen nimesi vuonna 2000 Pascal Godefroit ja se sai nimekseen ”*Charnosaurus jiayinensis”* . Hän nimesi lajin kallon perusteella. Myöhemmin lajilta löydettiin harja ja kuono.

## Kuvaus
*Charonosaurus* muistuttaa paljon *[[Parasaurolophus|Parasaurolophusta]]* harjansa ja kuonon takia, ja se oli myös hyvin läheistä sukua sille. *Charonosaurus* oli noin 10–13 metriä pitkä ja painoi noin 5 tonnia. Muutamat piirteet erottivat *Charonosauruksen* *Parasaurolophuksesta:* niillä oli epätavallisen pitkät ja solakkaat kyynärvarret, ja myös käden luut olivat eri pituiset.

## Lähteet
Enkelipölyä

**Enkelipölyä** on Reijo Mäen esikoisromaani vuodelta 1985.

## Juoni
Nuoren Tommin pitäisi alkaa rakentaa uraa pakasteiden markkinoinnissa ja sitoutua parisuhteessa, mutta vapaus kiinnostaa enemmän. Kaverin kirje Tukholmasta saa jättämään kaiken ja palaamaan Ruotsiin. Kaveria ei kuitenkaan löydy, ja näyttää siltä, että tämä on sekaantunut huumerikollisuuteen ja todennäköisesti jo kuollut.

## Teemat
Kirjan taustalla ovat Mäen kokemukset nuoruuden kesätöistä, asumisesta ja elämisestä Tukholmassa sekä oma työuran alkutaival. Mäen tuotannon toistuvat elementit, huorat, rikolliset, juopot ja narkkarit, taiteilijat, homot, rappeutunut varakkaampi väki, ketkut maahanmuuttajat ja naiivit maailmanparantajat ovat läsnä jo ensimmäisessä teoksessa. Samoin irtoseksi, uhkapeli ja armeijamuistelot.

Mäki on kertonut päättäneensä jo lapsena, että hänestä tulee kirjailija. 24-vuotiaana porilaisessa yksiössä hän antoi itselleen yhden mahdollisuuden kokeilla matkakirjoituskoneella, onko hänestä siihen.

## Lähteet